**10 ОСНОВНИ ТЕНДЕНЦИИ НА МЛЕЧНИЯ ПАЗАР НА РУСИЯ ПРЕЗ 2016 Г.**

**Млечно животновъдство.**

**1. Потреблението на млечни продукти намалява.**

През първото полугодие на 2016 г. в Русия, консумацията на млечни продукти отбелязва малък ръст, което се дължи на увеличението на вноса и вътрешното производство на млечни продукти.

След ръста на световните цени на млечните продукти през май - декември, вноса в Русия намалява, снижават се обемите на производство и се повишават цените на вътрешния пазар. Тези събития довеждат до намаляване на темповете на възстановяване на търсенето на млечни продукти. Продължава спада на потреблението (масло, извара) и преориентиране на търсенето към по-евтини традиционни млечни продукти, вместо скъпи маркови.

Като резултат, за 10-те месеца на 2016 г., потреблението на пълномаслени млечни продукти се е увеличило с 2.0%, на кашкавала - с 4.2%, в т.ч. сравнително евтините топени сирена - с 0.6%, а потреблението на кашкавалени продукти все още е под нивото на 2015 г. с 1.7%, маслото - с 3.5%, изварата и продукти от извара - с 1.2%, йогурти - с 0.1%.

Като цяло, през 2016 г. спада в потреблението продължава - консумацията на мляко и млечни продукти е намаляло до 237,5 кг/чов./год. (73.1% от нормата), което е с 0,7% по-малко от 2015 г. Това се дължи на намалената покупателна способност на населението, увеличението на цените във втората половина на годината и увеличаването на стойността на вноса в резултат на ръста на световните цени.

**2. Делът на фалшификатите на млечни продукти на руския пазара е намалял.**

Според изчисленията на аналитическия център на „Союзмолоко“ съвместно с MilkNews, официално произведени млечни продукти са около 738 хил.т. (изчислено на млечни мазнини). В същото време, за преработка са постъпили 638 хил.т. млечни мазнини под формата на сурово мляко, руско производство, 48 хил.т. - от вноса, 1000 т. - от резервите. По този начин, дефицита на млечни мазнини за произведените през 2016 г. млечни продукти е 51 хил.т. или около 7%.

През 2015 г. този показател за 10-те месеца е 8%, а за годината - 10%. Това се обяснява със спада на обемите на фалшиви продукти през летните месеци, поради увеличението на брутните добиви (в сравнение със зимните месеци).

Също така, спада на количествата фалшиви продукти на млечния пазар се дължи на комплекса от мерки, насочени към идентифициране на фалшифицирани млечни продукти, в резултат на което част от фалшифицираното масло, след коригиране на маркировката преминава в категорията "маргарини и спредове".

**3. Темповете на ръст на производство на млечни продукти намаляват.**

Производството на повечето основни видове млечни продукти (с изключение на масло, маргарини и спредове, извара) в Русия през 2016 г. през 10-те месеца остава над нивата от миналата година, но не с много, като процентът на увеличение на производството през тази година значително е спаднал.

Това се дължи на недостига на сурово мляко и увеличаването на вноса на млечни продукти през първото полугодие. Производството на пълномаслени млечни продукти остава по-високо с 1,7%, кашкавалите - с 2.2%, кашкавалени продукти - с 1.0%, сухо пълномаслено мляко - с 12,9%. Производството на масло и обезмаслено сухо мляко остава под обемите на 2015 г., съответно с 5.6% и 4.8%, извара и продукти от извара - с 1.8%, маргаринови продукти - с 6.4%.

**4. Най-търсените продукти в Русия - пълномаслени млечни продукти.**

Производството на пълномаслени млечни продукти през 10-те месеца на 2016 г. възлиза на 9.913 мил.т. в млечен еквивалент, като превишава показателите от аналогичния период на 2015 г. с 1.7% (ръст през 2015 г. - 1,8%, темповете на ръст на производството през текущата година е намалял).

Увеличение на производството на пълномаслени млечни продукти се наблюдава в продължение на 5 години (от 2011 г.), благодарение на устойчивото търсене на традиционни млечни продукти, дори и в период на икономическа криза и намалена покупателна способност на населението.

*Производството на пълномаслени млечни продукти (преизчислено в мляко)\*, мил.т.*

*\*В позицията „Пълномаслени млечни продукти“ се включват: обработено течно мляко, кефир (без хранителни добавки), сметана, извара, течна сметана, киселомлечни продукти за деца, ряженка, и др.*

*Източник: АЦ Milk News по дани на ФСГС Союзмолоко.*

Преориентирането на потребителското търсене към сравнително евтини традиционни млечни продукти (мляко, сметана, кефир и др.), в условията на намаляващата покупателна способност и доходи на населението, допълнително ще способства за разширяването на производството на пълномаслени млечни продукти.

**5. Производството на кашкавал расте, а на извара – намалява.**

През 2016 г. продължава спада на темповете на нарастване на обемите на производство на кашкавали и извара. В резултат на това, през януари - октомври 2016 г. производството на кашкавал и извара е по-ниско от миналогодишното ниво с 0,2% (през 2015 г. ръста на производство през първите 10 месеца е бил 12,9%) и възлиза на 1 148, 6 хил. т.

Кашкавали и кашкавалени продукти са произведени с 1.9% повече (общо - 501.6 хил.т.), отколкото за същия период на 2015 г. (през 2015 г. аналогичният ръст е бил 22.6%).

При това, в производството на кашкавал се наблюдава ръст в сравнение с миналата година с 2.2% (произведени са 389,6 хил.т.), с ръст от 23,1% в сравнение с 10-те месеца на 2015 г., а увеличаването на обема на производство на по-евтини кашкавалени продукти е само 1,0% - до 112.0 хил.т. (през 2015 г. - 20,9%). Заедно с това, производството на извара и продукти от извара продължава да намалява и през второто полугодие.

Намаляването на темпа на ръст на производството на кашкавал и извара, се дължи на няколко фактора. Преди всичко на съхраняващия се дефицит на сурово мляко, подходящо за производство на кашкавал, съхраняващата се ценова конкуренция с чуждите производителите (включително Беларус), ниската платежоспособност на населението и сравнително скъпите млечни продукти, в резултат на което, оборотните активи на производителите на кашкавал намаляват, което в условията на достатъчно дълъг период на зреене на кашкавала се оказва неприемливо и води до значително намаляване на рентабилността на производството.

**6. Производството на масло пада.**

Производството на масло през 2015 г. е нараствало с умерени темпове: за година е отбелязало ръст с 3%, а абсолютния обем на производство е достигал 256.3 хил.т. През 2016 г., производството на масло е намаляло в сравнение с 2015 г., поради увеличаването на вноса и производството на маргаринови продукти през първото полугодие, както и продължаващият спад в потребителското търсене на скъпо масло.

*Производство на масло, маргарини и спредове\*, хил.т.*

*Източник: АЦ Milk News по дани на ФСГС Союзмолоко.*

**7. Маргарина вече не отбелязва ръст на пазара на млечни продукти.**

Производството на маргаринови продукти е нараствало постоянно през последните няколко години, отбелязвайки значително по-високи обеми от производството на масло. Въпреки това, според резултатите от октомври 2016 г., производството на маргарин е намаляло с 6.4% (в сравнение с януари - октомври 2015 г.), до 401.7 хил.т. от началото на годината. Общите ресурси на масло, маргарин и спредове са намалели с 5.3% до 739.9 хил.т., поради съкращаване на производството на масло и спредове. За първите 10 месеца на 2016 г. производството на масло е намаляло с 5,6% в сравнение със същия период на 2015 г. и възлиза на 209.0 хил.т.

Производството на маргаринова продукция е намаляло с 6.4% до 401.7 хил.т., на спредове - 1,1%, до 129.2 хил.т. При това, потреблението на масло през първите 10 месеца на 2016 г. е намаляло с 3,5%, на маргарини и спредове - с 8,7%, а делът на вноса в потреблението на масло се е увеличило с 0,2% до 24,9%.

Освен дефицита на сурово мляко и намаленото търсене, съкращението на продукцията, която декларират производителите за преработка на млечни продукти, може да бъде свързано с намаляването на обема на вноса. Някои предприятия, допълнително към производството на продукция от сурово мляко, фасоват вносни масла, като полученият продукт го представят за собствено производство.

**8. Увеличаването на вноса на сухо мляко пречи на руските производители.**

За първите 10 месеца на 2016 г. са произведени 104.4 хил.т. сухо мляко и сметана, което е с 5,6% по-малко, отколкото през 2015 г.. Производството на обезмаслено сухо мляко е намаляло с 4,8% до 57,6 хил.т., а производството на пълномаслено сухо мляко се е увеличило с 12.9% до 20.9 хил.т.

Освен това, през 2016 г. са се увеличили доставките на сухо обезмаслено мляко и сухо пълномаслено мляко в Руската федерация от чужбина. През януари - септември тази година в Русия от трети страни (с изключение на доставките от Република Беларус, Казахстан и Армения) е внесено 5,9 пъти повече сухо обезмаслено мляко и 10,7 пъти повече сухо пълномаслено мляко, отколкото през същия период на 2015 г. Най-голямо е увеличението на вноса на кондензирано мляко и течна сметана от Аржентина, Швейцария, Уругвай и Турция, а доставките от Беларус остават на нивото на 2015 г.

Увеличението на обемите на внос на по-евтино сухо мляко, способства за намаляване на вътрешното производство на сухо обезмаслено мляко и масло, а освободените обеми от сурово мляко се използват за производство на пълномаслени млечни продукти, чието производство се е увеличило през януари - октомври 2016 г. с 1,7%.

**9. Продаваемостта на млякото расте, защото расте производството в селскостопанските организации.**

Според изчисленията на Milknews, през първите 10 месеца на 2016 г. производството на стоково мляко е било около 17,3 мил.т. (0,7% повече, отколкото през същия период на 2015 г. - 17,2 мил.т.). За преработка е предадено 12,0 мил.т. мляко, което е с 2,1% повече, отколкото през същия период на 2015 г. Заедно с това, темповете на ръст на производството на стоково мляко в селскостопанските предприятия намалява: за първото тримесечие на 2016 г., обемът на производство на стоково мляко е с 4.2% повече от 2015 г. Това се дължи на намаляването на брутното производство на мляко в стопанствата от всички категории през април – октомври, в сравнение с 2015 г.

**10. Производството на мляко пада и ще продължи да пада.**

Брутният обем на производство на сурово мляко през първите 10 месеца на 2016 г. е с 0.6% по-малко от обемите през 2015 г. Ако през първото тримесечие се е наблюдавало леко увеличение на месечните обеми на производство на сурово мляко, след това през април - септември темповете на ръст са били отрицателни. По данни от Росстат, през 10-те месеца на 2016 г. в стопанствата от всички категории са произведени 26 414 хил.т. сурово мляко (- 0,6% в сравнение с обемите на 2015 г.).

Като цяло, пазарът през 2016 г. съхранява тенденцията на спад в обемите на производство на сурово мляко. По оценка на AЦ MilkNews, спада в производството през 2016 г. възлиза на 0,6 - 0,7%, а брутният обем на производство е спаднал до 30,6 мил.т. В същото време, в селскостопанските предприятия, фермерските стопанства и индивидуалните предприемачи продължава ръста на производство на сурово мляко, поради увеличаване на млечната продуктивност на кравите. Но поради по-високия процент на спад в обема на производство в домакинствата, поради намаляване на броя на животните, се наблюдава намаляване на брутната продукция като цяло във всички категории стопанства. <http://agrovesti.net/>